open-index/open-wikipedia-markdown huggingface dataset:
קילפתי תפוז

**קילפתי תפוז** הוא שיר שכתבה נורית זרחי, הלחין יוני רכטר ובוצע על ידי אריק איינשטיין. השיר הוא שיר ילדים אשר הופיע לראשונה באלבום "הייתי פעם ילד", אלבום שהוקדש לשירים בסגנון שירי ילדים. מלבד זאת, השיר הולחן בסגנון רגאיי ומכיל כמה קטעי ג'אז, סולואים ממושכים של כלים המתקשרים לז'אנר זה ועוד.

## נושא השיר
השיר הוא שיר סאטירי הומוריסטי, המתאר ילד (הדובר) שמספר על כך שקילף תפוז, ובתוך התפוז ישן ילד. הילד שבתפוז העיר לו על כך שפתח את התפוז ובכך נתן לפרץ אוויר קר להיכנס פנימה. הדובר הילד המבוהל ממהר למלא אחר פקודותיו של הילד הישן בתפוז, שמטיף לו על כך שהעיר אותו מהשינה, ודורש שיסגור בחזרה את הפלח שהוציא. בין הילד לישן בתפוז נוצר דו-שיח, שבסופו הדובר אומר "סליחה, שלום", כיאה לסיום שיחה ("אמרתי רגע / סליחה, שלום"). אחר כך הוא מחזיר את הפלחים לתפוז, ועוזב אותו. בסופו של השיר הדובר אומר לשומעים כי יכול להיות שעד עצם היום הזה, הילד ממשיך לישון בתוך התפוז ("ועד היום / אם הוא לא הצטנן / בתוך התפוז, ילד ישן, ילד ישן").

הליריקה של השיר מתחברת מאוד למחשבות וליצירתיות הטמונה בילדים, שכן מפעולה פשוטה כמו קילוף תפוז, יכול להיווצר סיפור שלם. השיר מעודד יצירתיות אצל הילדים השומעים אותו, וכתוב בצורה אופיינית לילד שמספר סיפור. גם דמותו של הדובר מלאה בתמימות ותורמת לאמינות של דמות הילד המנהל דו-שיח עם פרי מחשבתו.

## סקירה מוזיקלית

על אף ששיר זה הוא שיר ילדים, הלחן שכתב לו יוני רכטר מיועד לשיר אחר, כלומר, שיר שאינו שיר ילדים עליז וסאטירי. הסגנון המוזיקלי של השיר מתחלק בין סגנונות הרגאיי הפאנק (Funk) והג'אז. השיר מכיל הרמוניות רבות, סולואי נגינה ממושכים ואף אלתור בסגנון ג'אז של רכטר על הפסנתר החשמלי שלו. מלבד זאת, המוזיקה המורכבת בשיר מתאפיינת בסינקופות, שינויי מקצב ועוד מאפיינים של המוזיקה המתקדמת.

## השפעה
השיר הוכנס לספרי הלימוד של משרד החינוך ומלומד בכיתות א' - ג' בחלק מבתי הספר כחלק משיעור עברית. השיר מועבר לילדים כדי לפתח אצלם יצירתיות, שמופיעה בשפע בשיר. הילדים לומדים על מילות השיר, כותביו ואת הרקע לו, ולצד זה מקבלים עבודת כיתה בנושא השיר. לנורית זרחי שיר נוסף בנושא מגורים בתוך פרי. השיר נקרא אשה באבטיח.

יוני רכטר ביצע את השיר יחד עם אסתר רדא ורונה קינן בגרסת פופ חדשנית בשנת 2019 והוקלט כחלק מהופעה. הביצוע לשיר זכה להצלחה והושר בכמה הופעות של רדא, רכטר וקינן.

רונה קינן כתבה בדף הפייסבוק שלה על השיר כי "אני די בטוחה שאת השיר ״קילפתי תפוז״ שרתי השנה יותר מכל שיר אחר ששרתי בדבקות במשך ארבעים שנות קיום. ייתכן שאפילו יותר מ-Let it Be, שהיה השיר הראשון שלמדתי לנגן. הסיבות ברורות, זה שיר מעולה, אפשר לחתל תינוקות לצליליו והוא מאוד מדבק".

## קרדיטים
* אריק איינשטיין - שירה
* יוני רכטר - שירה, לחן, עיבוד, הפקה מוזיקלית
* יצחק קלפטר - גיטרה
* זיו הרפז - גיטרה בס
* מאיר ישראל - תופים
* ירוסלב יעקובוביץ' - סקסופון
* נורית זרחי - כתיבה

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי אריק איינשטיין
קטגוריה:שירים שהולחנו על ידי יוני רכטר
ביקור מומים

**ביקור מומים** או **ביקור** הוא הכנה ובדיקה של קורבן לפני הקרבתו בבית המקדש.
## אופן הביקור ומטרתו
לדברי רש"י הביקור הוא בדיקה שאין בבהמה מומים, שנמשכת ארבעה ימים וחוזרת על עצמה במהלך הימים: "ביקור, שלא יהא בו מום, מבקרין אותו כל ארבעה". המהר"ל בספר גור אריה מסביר שהבדיקה החוזרת נועדה לוודא שאין מומים בבהמה, כיוון שבבדיקה אחת לא תמיד רואים את כל מומי הבהמה. לעומת זאת הרמב"ם אינו מזכיר שצריכים לבדוק את הבהמה שוב ושוב במהלך ארבעת הימים, אלא יש לבדוק את הבהמה בתחילת ימי הביקור ובסופם: "אין פוחתין משישה טלאים המבוקרין בלשכת הטלאים שבמקדש, ויהיו מוכנים קודם יום הקרבה בארבעה ימים, ואף על פי שהיו מבקרין אותו מתחילה לא היו שוחטין את התמיד עד שמבקרין אותו שנייה קודם שחיטה לאור האבוקות".
## סוגי הקרבנות הטעונים ביקור
* **[[קורבן התמיד]]** - טעון ביקור של ארבעה ימים לפני הקרבתו.
* **[[קורבן פסח]]** - דעת רש"י והתוספות היא שפסח ראשון טעון ביקור, ואילו פסח שני פטור מביקור. הרמב"ם השמיט את נושא הביקור בקרבן פסח, והביא אותו רק לגבי קרבן התמיד. ומדברי המאירי נראה שגם פסח שני טעון ביקור, שכך כתב: "ופסח שני אף הוא כראשון לעניין בקור".
* **פסח מצרים** - היה טעון ביקור ולקיחה מי' בניסן.

## מומים בקרבנות
בהמה שיש לה מום כלשהו פסולה להקרבה. בתורה הוזכרו מספר מומים: "עַוֶּרֶת אוֹ שָׁבוּר אוֹ חָרוּץ אוֹ יַבֶּלֶת אוֹ גָרָב אוֹ יַלֶּפֶת לֹא תַקְרִיבוּ אֵלֶּה לַה'... וּמָעוּךְ וְכָתוּת וְנָתוּק וְכָרוּת לֹא תַקְרִיבוּ לַה'". לא מדובר רק על מום הנחשב בימינו כנכות, אלא גם על פגמים חיצוניים קלים שמעוררים רושם מוזר, כגון חוסר פרופורציה בין איברים שונים.

במשנה ובתלמוד נדונו מומים אלו בהרחבה במסכת בכורות פרק ששי. בסיכומו של הרמב"ם נמנו שבעים ושלושה מומים. הכרת המומים וזיהוים הייתה מקצוע שדרש הכשרה ממושכת והסמכה מיוחדת, ובית המקדש העסיק אנשים שהתמחו בכך. 
בראשית ימי הבית השני ביטא הנביא מלאכי מחאה על הקרבת בעלי מום:
בביקורת זו של מלאכי ראו חז"ל איסור להקריב סוגים שונים של קורבנות בעלות מומים שונים, איסור זה ידוע גם בשם 'הקריבהו נא לפחתך'.

## האם הביקור מעכב
נחלקו הראשונים בשאלה האם קרבן שטעון ביקור ארבעה ימים ולא ביקרו אותו, ולא היו בו מומים, כשר או פסול. מדברי התוספות נראה שאם לא ביקרו הקרבן פסול. לעומת זאת מדברי ראשונים אחרים נראה שהביקור אינו מעכב. וכך סוברים גם אחרונים רבים.

## הערות שוליים

קטגוריה:קורבנות ביהדות
קטגוריה:מחלות בעלי חיים
שני שושנים

"**שני שושנים**" הוא שיר ישראלי שכתב יעקב אורלנד והלחין מרדכי זעירא בשנת 1943. זהו אחד השירים העבריים המבוצעים ביותר. הוא בוצע לראשונה על ידי אסתר גמליאלית, התפרסם עם ביצועה של שושנה דמארי, וזכה לגרסאות כיסוי רבות של זמרים ישראליים נודעים.

## היצירה
את השיר חיברו יחד זעירא ואורלנד בבית הקפה "כסית" בתל אביב בעת שהגישו לשרה זעירא, אשתו של מרדכי, זר שושנים, ובו שושן אחד לבן והשני אדום. לבקשתה של זעירא, הם הלחינו על כך שיר וכתבו אותו על מפית. אסתר גמליאלית ששמעה אותו, קיבלה אותו מזעירא לראשונה, עבור שתיים וחצי לירות פלשתינאיות. שושנה דמארי הייתה מהמבצעות הראשונות, אך שכחה קטע מסוף השיר: "עד כי סוף סוף חושב אני, נשבור נשבר גם השני" במקומו חזרה על שתי השורות הראשונות – "היה היו לפני שנים, שני שושנים שני שושנים". טעות זו חזרה על עצמה אצל מבצעים נוספים. השיר זכה לעיבודים רבים, בהם של משה וילנסקי, גיל אלדמע, מנחם ויזנברג ורבים נוספים. לשיר חובר ריקוד מאת אליהו גמליאל בשנת 1968.

לאחר ביצועיהן של גמליאלית ודמארי השיר בוצע על ידי אמנים רבים במשך השנים, בהם כמה ביצועים של יהורם גאון, וכן אריק איינשטיין, ברכה צפירה, אבי טולדנו, רן אלירן, זוהר ארגוב, שלומית אהרון, אופירה גלוסקא, יהודית רביץ, איתן מסורי, קרן הדר, רוני גינוסר, מתי כספי, עפרה חזה, מרתה שלמה, מירה זכאי, אסתר עופרים, זהבה בן, עדנה לב, שמרית אור, עדי כהן, חן אמסלם, יזהר כהן, גיתית שובל, אילנית, רוני גינוסר וחיים אוליאל, שם טוב לוי, עדי-קשת כהן, שירי גולן, ירוסלב יעקובוביץ', אבישי כהן, להקת "סקסטה", להקת כרמון, גאיה, פנחס ובניו, אנסמבל קוינטה וחצי, ליאורה ויניק, ליאור ייני וחבורת רננים, מארש דונדורמה וליאורה יצחק, באנסמבל האקדמיה למוסיקה ולמחול בירושלים ועשרות ביצועים נוספים בהם הופעות, מחזות, אלבומים, להקות וזמרים מישראל ומחוצה לה.

כמו כן, "הגבעטרון" ביצע בתחילת דרכו שיר באותו הלחן ובמילים דומות, תחת השם "שני מטאטאים".

## קישורים חיצוניים

* שני שושנים, עיון ביקורת. באתר חרסונסקי מיוזיק
* שני שושנים - לכל שיר יש סיפור, תיאטרון הבמה
*ניתוח מוזיקלי של השיר באתר מלודיה, Melodia.me

## הערות שוליים

קטגוריה:שירי אסתר גמליאלית
קטגוריה:שירי שושנה דמארי
קטגוריה:שירי ברכה צפירה
קטגוריה:שירי יהורם גאון
קטגוריה:שירי אריק איינשטיין
קטגוריה:שירי אבי טולדנו
קטגוריה:שירי רן אלירן
קטגוריה:שירי זוהר ארגוב
קטגוריה:שירי שלומית אהרון
קטגוריה:שירי אופירה גלוסקא
קטגוריה:שירי יהודית רביץ
קטגוריה:שירי מתי כספי
קטגוריה:שירי עפרה חזה
קטגוריה:שירי אסתר עופרים
קטגוריה:שירי זהבה בן
קטגוריה:שירי יזהר כהן
קטגוריה:שירי אילנית
קטגוריה:שירי ליאור ייני
קטגוריה:שירים בעברית
קטגוריה:שירים שנכתבו על ידי יעקב אורלנד
קטגוריה:שירים שהולחנו על ידי מרדכי זעירא
קטגוריה:שירים על פרחים
קטגוריה:ריקודי עם בישראל: שירים
אלווין בצ'ירי

**אלווין בצ'ירי** (באלבנית: **Elvin Beqiri**; נולד ב-27 בספטמבר 1980) הוא כדורגלן עבר אלבני, ששיחק בעמדת הבלם ומאמן כיום את נבחרת אלבניה בכדורגל עד גיל 17.

## קריירת מועדונים
בצ'ירי התחיל את הקריירה שלו במחלקת הנוער של ולזניה שקודרה ובעונת , הצטרף לקבוצה הבוגרת. עונה לאחר מכן, בצ'ירי הפך לשחקן הרכב פותח בקבוצה, ובסיום העונה זכתה ולזניה באליפות.

בקיץ , חתם במטאלורג דונייצק מליגת העל האוקראינית. בתחילת עונת  חתם באלניה ולדיקווקז מליגת העל הרוסית. ב-2 בפברואר 2006, בצ'ירי חתם במכבי תל אביב מליגת העל.

בקיץ  חזר לקדנציה שנייה במטאלורג דונייצק. בקיץ  חתם בארסנל קייב, אך כעבור זמן קצר חזר לוולזניה שקודרה.

בינואר  חתם בחזר לנצ'ראן מליגת העל האזרית. בקיץ  חזר לוולזניה שקודרה, בה שיחק שלוש עונות ובסיומן פרש ממשק פעיל.

ביולי , מונה למאמן נבחרת אלבניה בכדורגל עד גיל 17.

## קריירה בינלאומית
ב-5 בינואר 2002, בצ'ירי ערך את הופעת הבכורה שלו בנבחרת אלבניה בתיקו 0-0 נגד . בצ'ירי, שיחק בנבחרת עד שנת  במהלך שנותיו בנבחרת רשם 47 הופעות בנבחרת, בהן לא כבש אף שער.

## תארים
; ולזניה שקודרה
*ליגת העל האלבנית: 
*הגביע האלבני: 

; חזר לנצ'ראן
*הגביע האזרי: 

## קישורים חיצוניים

## הערות שוליים

קטגוריה:כדורגלנים אלבנים
קטגוריה:בלמי כדורגל אלבנים
קטגוריה:שקודרה: כדורגלנים
קטגוריה:כדורגלני ולזניה שקודרה
קטגוריה:כדורגלני מטאלורג דונצק
קטגוריה:כדורגלני אלניה ולדיקווקז
קטגוריה:כדורגלני מכבי תל אביב
קטגוריה:כדורגלני ארסנל קייב
קטגוריה:כדורגלני חזר לנצ'ראן
קטגוריה:כדורגלני נבחרת אלבניה
קטגוריה:כדורגלנים זרים בישראל
קטגוריה:מאמני כדורגל אלבנים
קטגוריה:ספורטאים זרים באוקראינה
קטגוריה:ספורטאים זרים ברוסיה
קטגוריה:ספורטאים אלבנים בישראל
קטגוריה:ספורטאים זרים באזרבייג'ן
קטגוריה:אלבנים שנולדו ב-1980
לין רנו

**לין רנו** (בצרפתית: **Line Renaud**; נולדה ב-2 ביולי 1928) היא שחקנית וזמרת צרפתייה.

## ביוגרפיה
רנו נולדה במחוז נור שבצפון צרפת. אמה הייתה קלדנית ואביה היה נהג משאית ונגן חצוצרה. במלחמת העולם השנייה גויס אביה לצבא והיא גודלה בזמן זה על ידי אמה, סבתה וסבתא-רבתא שלה.

היא ביצעה מבחן בד בקונסרבטוריון של ליל, בו היא שרה שני שירים של המלחין לולו גסטה, שם היא התגלתה על ידי מנהל ברדיו של העיר ליל שחיפש זמרת לתחנה. בעקבות זאת היא הצטרפה לתחנה, שם שרה רפרטואר המבוסס על שיריו של גסטה שהפך לבעלה.

ב-1945 עברה לפריז שם התהדק הקשר בינה לבין גסטה המבוגר ממנה ביותר מעשרים שנה. היא חתמה על חוזה עם חברת הקלטות, ושיר שלה אף זכה בפרס המוזיקלי "Grand Prix du Disque".

היא שרה ביחד עם איב מונטאן בתיאטרון "Théâtre de l'Etoile". לאחר מכן ביצעה סיבוב הופעות ברחבי אירופה ובאפריקה, וכשחזרה לפריז הקליטה מספר גרסאות צרפתיות לשירים אמריקאים.

ב-1946 הופיעה לראשונה בקולנוע, בסרט "La foire aux chimères", בתפקיד קטן של זמרת קברט.

ב-1951 הייתה מבין הזמרים שלקחו חלק בסרט הקומדייה המוזיקלית "Paris chante toujours".

ב-1954, בעת שהופיעה ב"מולן רוז'", פגשה את בוב הופ ובעקבות היכרותם היא הופיעה מספר פעמים בתוכנית האירוח שלו, "המופע של בוב הופ". היא גם התארחה בין היתר בתוכניות של אד סאליבן ודינה שור.

היא הקליטה יחד עם דין מרטין את השיר "Relax ay voo".

ב-1994 שיחקה בסרט "לא רוצה לישון", בבימויה של קלייר דני.

בשנים 1995–1996 שיחקה בתפקיד הראשי בהפקה הצרפתית של המחזה "ביקור הגברת הזקנה".

ב-2005 גילמה את רעייתו של שארל השני, מלך נאפולי בסרט המבוסס על ספר מאת מוריס דרואון.

ב-2008 שיחקה בסרט "ברוכים הבאים לצפון".

בשנת 2011 שיחקה בקומדיה "*La croisière*" בדמותה של סימון. 

ב-2019 שיחקה בעיבוד הצרפתי של הסרט "StreetDance 3D".

ב-2022 שיחקה בסרט "הנהג של מדלן" לצדו של דני בון.

## קישורים חיצוניים

* 

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:צרפתיות שנולדו ב-1928
קטגוריה:צרפתים שנולדו ב-1928
יחסי ארצות הברית – פרו

**יחסי ארצות הברית–פרו** הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין '''ארצות הברית של אמריקה''' לבין **[[פרו|הרפובליקה של פרו]]**. שתי המדינות חברות ב-APEC ובארגון מדינות אמריקה.

נכון לשנת 2013, ארצות הברית היא יעדם של 31.4% מהמהגרים הפרואנים. באופן דומה, 12.4% מהמהגרים לפרו בין השנים 1994–2012, הם אמריקנים. מאז 2014 החלה פרו בתהליך הפטור מויזה לארצות הברית. נכון לשנת 2016, מספר המהגרים הפרואנים הבלתי מורשים בארצות הברית הוא 75,000 איש.

פרו מקיימת יחסים דיפלומטיים עם ארצות הברית מאז המאה ה-19. בשנת 1824 מונה הקונסול הראשון של ארצות הברית בלימה, ויליאם טיודור, שהיה לנציג היחיד בפרו עד 1827.

## יחסים כלכליים
ב-12 באפריל 2006, חתמו ארצות הברית ופרו על הסכם סחר חופשי.

## משלחות דיפלומטיות
[שמאל|ממוזער|שגרירות פרו בבית [:en:Embassy of Peru in Washington, D.C.|וילקינס, וושינגטון הבירה, ארצות הברית.]]
* לארצות הברית שגרירות בלימה וסוכנות קונסולרית בקוסקו.
* לפרו שגרירות בוושינגטון הבירה, ו-12 קונסוליות גנרליות באטלנטה, בוסטון, שיקגו, דאלאס, דנוור, הרטפורד, יוסטון, לוס אנג'לס, מיאמי, ניו יורק, פטרסון וסן פרנסיסקו.

## ראו גם
* יחסי החוץ של ארצות הברית
* שגרירות ארצות הברית בלימה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסף בן עמראן

**יוסף בן עמראן** (המאה ה-12) היה דיין בעיר סיג'ילמסה שבמרוקו וידידו הקרוב של רבי אברהם אבן עזרא.
## ביוגרפיה
שמאל|ממוזער|242px|שרידי העיר סיג'ילמסה
רבי יוסף בן עמראן היה רב ודיין בעיר סיג'ילמסה שבמרוקו במאה ה-12. ככל הנראה היה נצר לשושלת חכמים בסיג'ילמסה, שכן רב האי גאון (939–1038) נשאל מדיין מסיג'ילמסה בעל שם זהה לשלו. יש המשערים כי דברי הרמב"ם באגרתו לתלמידו, אודות המחלוקת שהייתה לו עם הדיין מסגלמאסה, בעניין גט, מכוונים לרבי יוסף, ויש המפקפקים בכך.

### בקשרי ידידות עם אבן עזרא
רבי אברהם אבן עזרא בפגש בתקופת נדודיו שהחלה ב-1140 ברבי יוסף, הוא התפעל מחכמתו ואף הקדיש לו כמה שירי שבח: 1. "לשוני בחרי מבחר לשונות". 2. "אם הנדוד חלקי". לדעת חלק מן החוקרים, הוא כתב עליו עוד ארבעה שירים נוספים. מהשיר "אם הנדוד חלקי" עולה כי האבן עזרא חסה בצילו של רבי יוסף לזמן ממושך, שכך הוא כתב:

שנים לאחר מכן יחריבו גדודי אל-מוואחידון את קהילת סיג'ילמסה, על כך יבכה אבן עזרא בקינתו אהה ירד עלי ספרד:

### התאסלמות למראית עין
כמו רובם המוחלט של יהודי ספרד והמגרב שחיו תחת שלטון אל-מוואחידון, שנאנס להתאסלם. במכתב שנמצא בגניזה הקהירית, שנכתב על ידי איש בשם שלמה הכהן, שהיה במקום בשעת המהומות, נאמר כי רבי יוסף אולץ להתאסלם. הכותב מכנה בשל כך מכנה רבי יוסף בכינוי קשה: "ראש הפושעים". אך כבר העיר החוקר נפתלי בן-מנחם כי נראה שההמרה הייתה למראית עין בלבד, שכך יעיד אבן עזרא:

## ראו גם
* סיג'ילמסה 
* אל-מוואחידון
* אהה ירד עלי ספרד

## לקריאה נוספת
* נפתלי בן-מנחם, **ענייני אבן עזרא**, עמוד 241 ואילך, מוסד הרב קוק, תשל"ח
* חיים זאב הירשברג, **תולדות היהודים באפריקה הצפונית** א, עמוד 349, תשכ"ה

## קישורים חיצוניים
* מכתבו של רבי שלמה הכהן אודות הפרעות במגרב באתר bidspirit.com

## הערות שוליים

קטגוריה:ראשוני צפון אפריקה
קטגוריה:רבנים מרוקאים
קטגוריה:יהודי מרוקו במאה ה-12
קהילת יהודי קולדזיאני

** קולדזיאני** הוא יישוב כפרי במערב אוקראינה של ימינו. ביישוב התקיימה קהילה יהודית קטנה עם מספר מועט של משפחות יהודיות.

## גאוגרפיה
הכפר קולדזיאני (בפולנית: Kolędziany, באוקראינית: Kolyndyany) נמצא במערב אוקראינה של היום. לפני מלחמת העולם הראשונה הכפר שכן במזרחה של גליציה, שהיוותה נסיכות כתר אוטונומית באימפריה האוסטרו-הונגרית.

בין מלחמות העולם עבר אזור זה לשליטת פולין, ואילו אחרי מלחמת העולם השנייה עבר לשליטת אוקראינה.

בימינו חיים ביישוב פחות מ-2,000 תושבים.

## הקהילה היהודית בקולדזיאני עד מלחמת העולם השנייה
נכון לשנת 1900, חיו ביישוב 13 יהודים מתוך אוכלוסייה כוללת של 1,461 איש (פחות מאחוז).

על פי רשומות ארכיון מהעיירה הסמוכה צ'ורטקוב, בעיירה היה מפעל שמרים בבעלות אציל מקומי, שנוהל על ידי יהודי בשם אהרון שכנר, שעזב את הכפר אחרי מלחמת העולם הראשונה.

בין מלחמות העולם התגוררו בכפר כ-4–5 משפחות יהודיות (ביניהן שכטר, הפטר וגולדברג - שהיה רופא). היהודים היו בעלי חנויות ואף היה פונדק/בית מרזח בבעלות יהודים. בכפר לא היה בית כנסת או בית קברות יהודי, ושרותי הדת היו מתקבלים בעיירה הסמוכה פרוביז'נה, בה הייתה קהילה יהודית גדולה, או בעיירה הגדולה יותר צ'ורטקוב שהייתה מרכז שלטוני וגם הייתה בה קהילה יהודית מבוססת וידועה. בשל המרחק לעיירות הסמוכות נראה שבשבתות היהודים בכפר היו מסתפקים בפעילות דתית מוגבלת בקהילתם הקטנה. ילדי התושבים הנוצרים נהגו לשמש כ"גויים של שבת" בבתי היהודים.

## הקהילה היהודית בקולדזיאני בתקופת השואה
על פי סיפורי תושבים המתגוררים בכפר, בזמן המלחמה הגרמנים לקחו את היהודים, ישנם סיפורים על מקומיים שהחביאו יהודים וגם על כאלו שהסגירו יהודים. קיימת עדות ראייה על כך שבשנת 1944 בוצעה על ידי הגרמנים הוצאה להורג של יהודי בשם ישראל שכטר.

על פי עדות של יהודי בשם מאיר גולדברג, במהלך שנת 1943 הגרמנים לקחו משפחות בגטו צ'ורטקוב הסמוך לכפר קולדזיאני, לשם עבודות פרך.

כאשר שמעו שהיהודים עתידים להירצח, הצליחה המשפחה בסיוע של מקומי להתחבא במקום בו היו שובכי יונים, שם התחבאו בתנאים קשים למשך 9 חודשים עד לשחרור הכפר על ידי הצבא האדום בתאריך 23.3.1944.

הבתים שהיו בבעלות יהודים לא קיימים יותר, אך ניתן להצביע על מיקומם לפני המלחמה.

## הערות שוליים

קטגוריה:קהילות יהודיות באוקראינה
Cabotegravir

**Cabotegravir** (בעברית: **קבוטגרביר** או **קבוטגרוויר**; ידוע גם בשמות **S/GSK1265744** ו-**GSK744**) היא תרופה שנמצאת תחת פיתוח שאמורה להילחם ב-HIV. מבנה התרכובת הוא מעכב אינטגראז , אשר דומה לדולטגרייוויר . במחקר שבוצע על התרכובת, התרכובת מתפצלת לננו-חלקיקים (GSK744LAP) שמעניקים מחצית חיים ביולוגית ארוכה במיוחד של כ-21–50 יום לאחר מנת יחידה אחת. לכן, לפי התאוריה, הדבר יאפשר דיכוי של הנגיף מסוג רטרו-וירוס, HIV, עם מינון של פעם ב-2–3 חודשים.

התרופה נבדקה במחקרים הקליניים HPTN 083 ו-HPTN 084.

## קישורים חיצוניים

## הערות שוליים

קטגוריה:איידס
קטגוריה:תרכובות ארומטיות
קטגוריה:חנקן הטרוציקלי
קטגוריה:תרופות נוגדות נגיפים
קטגוריה:תרופות לפי א'-ב'
יחסי פרו–רוסיה

**יחסי פרו–רוסיה** הם יחסי החוץ הדו-צדדיים בין פרו לרוסיה. שתי המדינות חברות מלאות ב-APEC.

## סקירה כללית
ברית המועצות כוננה יחסים דיפלומטיים עם פרו ב-1 בפברואר 1969. חיל האוויר הפרואני משתמש בציוד רוסי כמו מטוסי קרב מיג-29.

## נציגויות דיפלומטיות
* פרו מחזיקה ברוסיה שגרירות במוסקבה.
* רוסיה מחזיקה בפרו שגרירות בלימה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טויוטה פרוגרס

**טויוטה פרוגרס** (ביפנית : **トヨタ・プログレ**, באנגלית : **Toyota Progrès**) היא מכונית סלון, מתוצרת יצרנית הרכב היפנית **[[טויוטה]]**, אשר יוצרה בין השנים 1988–1998 ביפן

## "טויוטה פרוגרס"

* 4 דלתות - סדאן.
* 5 נוסעים.
* מנוע קדמי - 2.5, 3.0 ליטר.
* סוגי הנעה: הנעה קדמית 4x2, הנעה כפולה 4x4 (אופציונלי).
* מנוע קירור מים.
* קיבולת מכל דלק - 70 ליטר.

## גלריה

קובץ:1998 Toyota Progres 01.jpg | "טויוטה פרוגרס", שנת 1998
קובץ:1998 Toyota Progres 02.jpg | "טויוטה פרוגרס", שנת 1998
קובץ:Toyota Progres 002.JPG | "טויוטה פרוגרס"
קובץ:Toyota PROGRES NC250 (JCG10) front.JPG | "טויוטה פרוגרס"
קובץ:Toyota Progres 02.jpg | "טויוטה פרוגרס"
קובץ:2000 Toyota Progres (7465632426).jpg | "טויוטה פרוגרס"
קובץ:Toyota PROGRES NC250 (JCG10) rear.JPG | "טויוטה פרוגרס"


## ראו גם
* טויוטה
* טויוטה קורונה

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1998
פרוגרס
קטגוריה:כלי רכב יפניים
שבחי מעוז

"**שבחי מעוז**" הוא שיר שכתבה והלחינה נעמי שמר, עיבד רפי בן-משה וביצעה להקת פיקוד הדרום. השורה הראשונה בו זהה לשורה הראשונה בפיוט מעוז צור המושר בחנוכה. השיר נכתב על ידי שמר בשנת 1969 לאור מאורעות מלחמת ההתשה והקמת המעוזים על שפת תעלת סואץ.

## מבנה השיר
השיר מורכב מארבעה בתים. שלושת הבתים הראשונים בעלי מבנה זהה: הפתיחה , החותמת , ושלוש שורות זהות המופיעות באמצע.

לפי מבנה זה, כתוב הבית הראשון:

הבית השני:

הבית השלישי:

הבית הרביעי מסכם את השיר:

## כתיבת השיר
נעמי שמר חיברה את השיר בהשראת הפיוט מעוז צור ישועתי ויצרה הקבלה בין הפיוט היהודי לבין המעוזים (המוצבים) של קו בר-לב, שהותקפו במלחמת ההתשה. את הרעיון לשיר היא קיבלה כאשר ביקרה בחנוכה באחד המעוזים, שבו הדליקו החיילים חנוכייה עשויה מתרמילי פגזים.

## ביצוע השיר
הסינגל יצא באפריל 1971. הסולניות בשיר הן ברייני ויינשטוק ויונית שוהם.

גם נעמי שמר עצמה ביצעה את השיר (עיבוד מוזיקלי של אלכס וייס). במרוצת השנים השיר זכה לגרסאות כיסוי רבות וביניהם ניתן למצוא את הגרסאות של צילה דגן, להקת פיקוד המרכז, מיקה קרני, ריטה, חוה אלברשטיין ועוד.

## מיקומי שיא

## קישורים חיצוניים

* 

## הערות שוליים

קטגוריה:שירי להקת פיקוד הדרום
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על חיילים
קטגוריה:מלחמת ההתשה בתרבות
קטגוריה:סינגלים שהגיעו למקום הראשון בישראל
מעבר אפל

**מעבר אפל** (באנגלית: **Dark Passage**) הוא מותחן פשע אפל אמריקאי משנת 1947 בבימויו של דלמר דייבס, עם המפרי בוגרט ולורן באקול בתפקידים הראשיים.

התסריט מבוסס על הרומן "מעבר אפל" של דייוויד גודיס  משנת 1946. זה היה הסרט השלישי מתוך ארבעה בו הופיעו בוגרט ובאקול ביחד, אחרי "להחזיק ולאבד" ו"התרדמה הגדולה" ולפני "קי לארגו".

העלילה היא על אסיר עולם בגין רצח אשתו הבורח מבית הכלא כדי לגלות את הרוצח האמיתי. כדי להקשות על החיפוש אחריו, הוא עובר ניתוח פלסטי לשינוי פניו. במשך 30 הדקות הראשונות של הסרט לא רואים את פניו של בוגרט אלא שומעים את קולו. רק לאחר שהתחבושות מוסרות מפניו הוא מתגלה...

## תקציר העלילה
וינסנט פארי (המפרי בוגרט) הוא אסיר שפוט למאסר עולם בכלא סן קוונטין, על רצח אשתו. הוא מצליח לברוח מהכלא כשהוא בתוך חבית על משאית אספקה. הוא מתגלגל מהמשאית ועוצר "טרמפ". הנהג בייקר (קליפטון יאנג), שומע על הבריחה ברדיו וחושד בו. פרייס חובט בו ובורח.

הוא פוגש בבחורה צעירה בשם איירין ג'נסן (לורן באקול) שמזהה אותו ומבריחה אותו ברכבה לדירתה בסן פרנסיסקו. איירין היא ציירת ומורה לציור. אביה הואשם ברצח ונשלח למאסר בסן קוונטין שם מת. איירין מאמינה בחפותו של אביה ושל פארי. היא מאכילה ומלבישה אותו ומציידת אותו בכסף.

פארי עוצר מונית ובה נהג סימפתי (טום ד'אנדראה) שמזהה אותו וממליץ על ידיד, רופא מנתח פלסטי שינתח את פניו וישנה אותם. פארי מסכים ובינתיים הוא מוצא מקום לגור אצל חברו בעבר ג'ורג' (רורי מלינסון). כשהוא חבוש בפניו הוא חוזר לדירתו של ג'ורג' ומוצא אותו הרוג. בשארית כוחותיו הוא מגיע לביתה של איירין וקורס. היא מטפלת בו והוא מתאושש.

בלילה הוא עוזב את איירין ומטרתו להיפגש עם מאדג' ראפ (אגנס מורהד) ארוסתו לשעבר שלדעתו היא שרצחה את אשתו מקנאה והייתה עד תביעה ראשי נגדו בבית המשפט. בדרך חושד בו בלש משטרה אך הוא מצליח להתחמק ממנו ולשכור חדר למלון. לחדר מגיע לפתע נהג המכונית בייקר שיודע הכל עליו ודורש 60.000 דולר דמי שתיקה. הם נוסעים לדירתה של איירין אך מתחת לגשר הזהב פארי עוצר את המכונית ומתחיל במאבק עם בייקר שמושלך למותו מצוק מתחת לגשר.

פארי מגיע לביתה של מארג' והיא לא מזהה אותו עד שהוא מגלה את זהותו ומאשים אותה ברצח אשתו וג'ורג'. היא מודה שעשתה זאת ובהתקף זעם היא נופלת אל מותה דרך חלון דירתה.

פארי יודע כעת שלא יוכל להוכיח את חפותו וגם יואשם ברצח נוסף. הוא מתקשר לאיירין ומודיע לה שהוא בורח לפרו ויפגוש אותה בעיירה קטנה על החוף.
בסוף הסרט יושב פארי בבית קפה בפרו כשאיירין נכנסת והם מתחבקים.

## קישורים חיצוניים

* קדימון למעבר אפל, באתר יוטיוב
* מעבר אפל, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטים אמריקאיים
קטגוריה:סרטים באנגלית
קטגוריה:סרטים אפלים
קטגוריה:סרטי שחור-לבן אמריקאיים
קטגוריה:סרטי האחים וורנר
קטגוריה:סרטי פשע אמריקאיים
קטגוריה:סרטים המבוססים על ספרי מתח אמריקאים
מאיה עשת

**מאיה עשת** (נולדה ב-9 במאי 1990) היא שחקנית קולנוע וטלוויזיה ישראלית בעלת קריירה בארצות הברית.

## ביוגרפיה
עשת נולדה בירושלים. אמה, אילווה עשת, עלתה משוודיה וכיום שחקנית ומדבבת ומורה למשחק. אביה, אריק עשת, הוא מפיק תיאטרון, שחקן, מדבב, מורה למשחק, והיה בין מייסדי הסניף הירושלמי של הסטודיו למשחק ניסן נתיב וניהל אותו במשך שנים, כשבהמשך הקים את תיאטרון האינקובטור, שבו הוא משמש עד היום כמנהל אמנותי. למדה בתיכון לאמנויות בירושלים. אחיותיהן הן השחקנית מילי עשת ונועם עשת, בעלת מותג בגדים.

## קריירה
### בישראל
בגיל תשע החלה עשת לעבוד בדיבוב, ודיבבה לעברית את הדמות של אולי בסדרת האנימציה לילדים "רולי פולי אולי". לאחר מכן, דיבבה לעברית גם בסדרת האנימציה לילדים "השלישייה".

בשנת 2002, בגיל 12, קיבלה את תפקידה הראשי הראשון בסרט הקצר "שיעור מולדת: עבדי השם", בו גילמה נערה דתייה שהתכוננה לבת המצווה שלה.

בנוסף, שיחקה בתפקידים זוטרים בסרט "מישהו לרוץ איתו", ובסדרת הדרמה "משמורת".

### בארצות הברית
בגיל 18 היגרה לארצות הברית כדי ללמוד בבית ספר למשחק ע"ש סטלה אדלר בניו יורק במשך שלוש שנים, ולאחר מכן עברה ללוס אנג'לס.

בשנת 2013 שיחקה בהצגה "The Outsider - Lovecraft Nightmare Suite" (עיבוד בימתי לסיפורו הקצר של ה.פ. לאבקרפט, "הזר") בתיאטרון לקס שבלוס אנג'לס.

בשנים 2016–2014 שיחקה בעשרה פרקים בתור מרדית' ווקר בסדרת פנטזיית הנעורים האמריקאית "זאב צעיר" מבית MTV.

ב-2017 שיחקה בסרט הדרמה האמריקאי "עד העצם" מבית נטפליקס, בכיכובם של לילי קולינס וקיאנו ריבס. בנוסף באותה שנה, שיחקה בסרט הדרמה האמריקאי "פרח", בכיכובה של זואי דויטש. 

בשנת 2018 שיחקה בתפקיד מרכזי בתור לומי ת'ורן בסדרת המדע הבדיוני האמריקאית "נייטפלייר" מבית רשת Syfy ונטפליקס. הסדרה בוטלה לאחר עונתה הראשונה. בנוסף באותה שנה, שיחקה בדרמת הפשע האמריקאית של הבמאית הישראלית הגר בן-אשר "נשים מתות מהלכות".

בשנת 2023 הצטרפה לקאסט העונה השמינית והאחרונה של הסדרה "אימת המתים המהלכים".

## חיים אישיים
נשואה לקונסטנטין מליקוב, שחקן אמריקאי-יהודי ממוצא רוסי, אותו הכירה במהלך לימודי המשחק בניו יורק.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:שחקניות תיאטרון ישראליות
קטגוריה:מהגרות מישראל לארצות הברית
קטגוריה:בוגרות התיכון לאמנויות ע"ש צ'ארלס א' סמית'
קטגוריה:מסילת ציון: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
גיל בולוטין

[250px|ממוזער|גיל בולוטין (למעלה) בטיסת הפרידה של יוסי יערי (למטה) מ[טייסת 107, 1994]]
**גיל בולוטין** (נולד ב-14 ביולי 1960) הוא פרופסור חבר קליני, מומחה לניתוחי לב וחזה ומנהל המחלקה לניתוחי לב, בקריה הרפואית רמב"ם משנת 2008. לשעבר טייס קרב בחיל האוויר הישראלי.

## ביוגרפיה
נולד בתל אביב ב-1960. אביו עמנואל בולוטין גרפיקאי ואמו עדה שהייתה מורה. בולוטין הוא נכדה של הסופרת חנה לונץ בולוטין ונינו של אברהם משה לונץ. אחיו הם דנדן בולוטין ורון בולוטין.

בילדותו שיחק כדורגל בקבוצת הפועל תל אביב ילדים. בוגר תיכון מקצועי במגמת מכונות.

סיים קורס טיס מספר 92 בשנת 1980 במגמת קרב, ושירת בחיל האוויר כטייס קרב. הטיס מטוסי פנטום. עשרות שנים שירת במילואים בבית הספר לטיסה כמדריך במטוס פוגה.

בשנת 1985 התקבל ללימודי רפואה ב-אוניברסיטת בן-גוריון בנגב. המשיך את לימודי הרפואה בבית הספר לרפואה של האוניברסיטה העברית בירושלים, שם קיבל תואר דוקטור לרפואה. הוא בעל תואר דוקטור נוסף במחקר (PhD) בנושא: "טיפולים כירורגיים לאי ספיקת לב", מאוניברסיטת מאסטריכט שבהולנד.

התמחה בניתוחי לב וחזה במרכז רפואי כרמל בחיפה. בהמשך השתלם בתיקונים והחלפות של מסתמים בגישה מזערית בצפון קרוליינה, ארצות הברית. התמחה בניתוחים לאי ספיקת לב, השתלות לב, באוניברסיטת שיקגו שבארצות הברית וכן התמחות בניתוחים לפרפור עליות, באוניברסיטת מאסטריכט.

בולוטין הוא פרופסור חבר קליני בפקולטה לרפואה של הטכניון, ומנהל המחלקה לניתוחי לב ברמב"ם משנת 2008.

בין תחומי עיסוקיו: ניתוחים קורונריים רובוטים וניתוחים היברידיים.

בולוטין עוסק גם בניתוחים שניתן לעשותם ללא פתיחה של בית החזה. שיטה הנקראת "תיקון והחלפת המסתם המיטרלי בגישה מינימלית" (MINI- MITRAL). בשיטה הזו מגיעים אל המסתם המיטרלי דרך חתך קטן, מצד ימין, ומבצעים את הניתוח ללא פתיחת עצם החזה

בולוטין פיתח טכניקה לסגירת חור חוד הלב. על השיטה שעדיין בשלבי פיתוח נרשם פטנט בשותפות בית החולים רמב"ם ומשקיע שהקימו חברה.

## ממחקריו
* ממחקריו של בולוטין באתר PubMed

## משפחה
בולוטין נשוי ללייקו ואב לשלוש בנות.

## קישורים חיצוניים

*  (ערוץ 1, ראיין אורי לוי, 24 בינואר 2016)

* 
* 
* 
* 
* עושים היסטוריה 224: ניתוחי לב, חלק ב' (רשת עושים היסטוריה, רן לוי, 5 בספטמבר 2017)

## הערות שוליים

קטגוריה:בוגרי תיכון אורט סינגאלובסקי
קטגוריה:טייסי חיל האוויר הישראלי
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל מרכז רפואי כרמל
קטגוריה:מנתחי לב-חזה ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:משפחת לונץ
קטגוריה:ישראלים שנולדו ב-1960
מוצב ליבנה

**מוצב ליבנה** הוא מוצב של צה"ל בגבול ישראל–לבנון. המוצב ממוקם מצפון לשתולה וממזרח לזרעית. המוצב חולש על שטחים ממערב - העיירה עייתא א-שעב, מצפון - הכפר ראמיה.

במוצב היה מכ"ם קשת.

## היסטוריה
במרץ 1991 זוהו חוליית מחבלי חזבאללה, שהיו בדרך לפיגוע. כוח של גדוד 51 בפיקוד ארז גרשטיין יצא אליהם באיגוף אל אזור וואדי מוזלם הסמוך לכפר ראמיה. בהסתערות מטווח קצר שלושת המחבלים נהרגו. אחד ממפקדי המחלקה בכוח היה תמיר ידעי.

בשנות הלחימה בדרום לבנון (1985–2000) לוחמים שאיישו את המוצב היו יוצאים לפעילויות מבצעיות ברצועת הביטחון בדרום לבנון.

במסגרת הנסיגה מלבנון פוצץ חלקו הצפוני של מוצב ליבנה, שחרג לתוך שטח לבנון.

בשנת 2006 בכביש דרומית למוצב נחטפו 2 חיילי צה"ל ובעקבות האירוע פרצה מלחמת לבנון השנייה. בזמן החטיפה המוצב לא היה מאויש.

### [[מלחמת חרבות ברזל]]
ב-28 במאי 2024 בשעות הבוקר המוקדמות, הותקף מוצב ליבנה באמצעות טיל נ"ט מונחה, פצצות מרגמה ורקטות RPG. ככל הידוע, פעילי חזבאללה השתמשו במתקני הארגון באזור הגבול כדי להתקרב למרחק של פחות מ-500 מטר מהמוצב. בהודעת חזבאללה נמסר שזו הייתה הוכחה ליכולות הארגון. דובר צה"ל מסר שכוחות צה"ל תקפו חוליה שניסתה לשגר טילי נ"ט מלבנון לעבר "מרחב ליבנה בגבול הצפון". לא היו נפגעים.

## גלריה

קובץ:רצועת הביטחון 17.jpg
קובץ:רצועת הביטחון 12.jpg
קובץ:רצועת הביטחון 2.jpg


## ראו גם
* רצועת הביטחון
* הלחימה בדרום לבנון (1985–2000)

## הערות שוליים

ליבנה
ליבנה
ליבנה
קטגוריה:שתולה (מושב)
קטגוריה:זרעית
הגנת ינוקא

**הגנת ינוקא** (ינוקא הוא ילד קטן בארמית) הוא מונח משפטי-כלכלי בדיני ההגבלים העסקיים המייצג גישה לפיה יש להעניק הגנה מיוחדת לשחקן חדש שנכנס לזירה בענף כלכלי מוסדר שמתנהלת בו תחרות של מעט גופים. לפי גישה זו זכאי השחקן החדש עם כניסתו בתחילת דרכו להגנה מיוחדת בעיקר להקלה בדרישות הרגולטוריות מפני כוחם של השחקנים המבוססים הדומיננטיים בשוק. המתחרה החדש זכאי להגנה זו, לרוב למשך זמן מוגבל למספר שנים, או לחלופין עד שיגיע למספר מסוים של לקוחות ועד שיצבור כוח שוק שיאפשר לו להתמודד עם יריביו הוותיקים כשווה בן שווים בתנאים של תחרות חופשית.

דוגמה להגנת ינוקא ניתן לראות בהחלטת משרד התקשורת להעניק בשנת 2003 לחב' התקשורת הוט רישיון להעניק שירותי טלפוניה נייחת ובמקביל להשית על חברת בזק הגבלות ופיקוח על המחירים ובהם איסור על מתן הנחות ללקוחות, כל זאת כדי לעודד את כניסתה של הוט כשחקן דומיננטי בשוק.

ההיגיון של גישה זו הוא השאיפה לאפשר תנאים נוחים יותר לכניסתם של שחקנים חדשים וזאת כדי ליצור תחרות בת קיימא עם כניסתם, ומהווה מעין אפליה מתקנת הניתנת לשחקן החדש. מאידך, יש המבקרים גישה זו וטוענים כי השימוש בה אינו אפקטיבי ברוב המקרים, ומאידך הוא כרוך בעלויות משקיות.

בית המשפט העליון בישראל הכיר גם הוא בתקפותה של גישת הגנת הינוקא ואישר בשנת 1999 (בג"ץ 7852/98 - ערוצי זהב ושות' ו-2 אח' נ' שרת התקשורת) את ההגבלות שהטילה שרת התקשורת לימור לבנת על חברות הכבלים והמועצה לשידורי כבלים ושידורי לוויין על האפשרות לשדר חלון מקבצים (טירינג).

## ראו גם
* רגולציה
* רשות התחרות
* שיתוף פעולה של מתחרים

## קישורים חיצוניים
* הגנת הינוקא המגבילה את יכולת התחרות של יצרנים דומיננטיים – האם לעולל הזה פיללנו?, גיא שגיא משפטים כרך מ"ב
* Why Above-Cost Price Cuts To Drive Out Entrants Are Not Predatory-and the Implications for Defining Costs and Market Power, Einer Elhauge

## הערות שוליים

קטגוריה:קפיטליזם
קטגוריה:הגבלים עסקיים
ריפוי האיש שגופו צבה ממים

[ממוזער|280x280 פיקסלים| ''ישו מרפא חולים'', מאת [רמברנדט, 1649]]
**ריפוי האיש שגופו צבה ממים** הוא אחד הנסים של ישו בברית החדשה (בשורת לוקס 14: 1-6).

## סיפור נס הריפוי
על פי בשורת לוקס, שבת אחת, התארח ישו לסעוד בביתו של פרוש נשוא פנים אחד. האורחים האחרים מקרב הפרושים והחכמים עקבו אחריו בדריכות. לפני ישו עמד איש הסובל מבצקת או בלשון הקטע מבשורת לוקס: איש ש"גופו צבה ממים", כלומר הוא סבל מחולי הכרוך מנפיחות (או מיימת) בגופו.

ישו שאל את הפרושים והסופרים שנכחו במקום:

:**"האם זה חוקי (על פי מצוות התורה) לרפא בשבת או לא?"**

אולם הם לא השיבו ומילאו פיהם מים. אזי אחז ישו באיש, ריפא אותו ושילח אותו לדרכו. ואז הוא שאל את הנוכחים:

:**"האם כאשר לאחד מכם יש ילד או שור שנפל לבאר ביום השבת, האם לא תוציאו אותו משם מיד?"**

כולם היו נבוכים, מבוישים, ולא היה להם מה להשיב לו.

## ציטוט מבשורת לוקס

## פרשנות
הפרושים וחכמי הדת שחיו באותה תקופה של סוף ימי "בית שני" היו המנהיגים הדתיים, וכבר אז פיתחו את המסורות הדתיות, את "התורה שבעל פה" כפרשנות לתורה. לדעתם אסור היה לרפא בשבת, הם דגלו ב"מלאכות האסורות בשבת" על פי שיטתם. הם ארבו לא פעם לישו על מנת "לתפוס" אותו בביצוע "עבירות כנגד מצוות התורה", בעצם, על פי תפיסתם, ביצוע עבירות כנגד "מצוות התורה שבעל פה", או כפי שהיא מכונה בברית החדשה על ידי ישו בעצמו "קבלת הזקנים". לתפיסתו של ישו הסופרים והפרושים, הם שביטלו את מצוות אלוהים על ידי קביעת מצוות משלהם. לישו היו תמיד, כמו גם הפעם, תשובות שהשאירו אותם ללא מענה. העיקרון של "פיקוח נפש דוחה שבת" קיים בהלכה של היום, ונראה שהיום לא היו מתנגדים לריפוי חולים בשבת.

## ביבליוגרפיה
* פ. נ'ון מלדאו, המשיח בשתי הבריתות, 1956, 1969, 1998, קרן אחוה משיחית, ISBN 965-447-053-5
* ריסטו סנטלה, המשיח בתנ"ך - לאור ספרי חז"ל, 1980, 1984, דפוס ינץ בע"מ
* ריסטו סנטלה, המשיח בברית החדשה - לאור ספרי חז"ל, 1984, דפוס ינץ בע"מ
* ריסטו סנטלה, שאול השליח - האדם והמורה לאור כתבי חז"ל, 1999, קרן אחוה משיחית, ISBN 965-447-030-6
* ישוע מנצרת ושאול השליח - תולדותיהם ופועלם, החברה לכתבי הקודש בישראל, 1976, 1991
* פאול טיינה, מלך היהודים, 1995, קרן אחוה משיחית, דפוס ינץ בע"מ, ISBN 965-447-032-2

## ראו גם
*ריפוי האישה הכפופה

## קישורים חיצוניים

## הערות שוליים

קטגוריה:ישו
קטגוריה:הברית החדשה
קטגוריה:נסים בנצרות
קורנליוס קול

**קורנליוס קול** (באנגלית: **Cornelius Cole**; 17 בספטמבר 1822 – 3 בנובמבר 1924) היה עורך דין ופוליטיקאי אמריקאי, שכיהן בבית הנבחרים ובסנאט של ארצות הברית. הוא הגיע לגיל המבוגר ביותר מבין הסנאטורים לשעבר של ארצות הברית.

## ביוגרפיה
קורנליוס קול נולד ב-17 בספטמבר 1822 בעיירה לודי (Lodi) שבמדינת ניו יורק. הוא למד משפטים באוניברסיטת וסליאן שבקונטיקט וב-1848 התקבל כחבר בלשכת עורכי הדין של מדינת ניו יורק. ב-1849 העתיק את מקום מגוריו לקליפורניה ולאחר תקופת עבודה קצרה ככורה זהב עסק בעריכת דין שם, תחילה בסן פרנסיסקו ולאחר מכן בסקרמנטו.

ב-1856 ייסד קול את הסניף הקליפורני של המפלגה הרפובליקנית ושימש כמזכירו. באותה שנה ייסד את העיתון קצר הימים דיילי קליפורניה טיימס (Daily California Times). הוא התמודד מטעם מפלגתו בבחירות לתפקיד פקיד בית המשפט בסקרמנטו, אך לא נבחר. ב-1858 נבחר לתפקיד פרקליט מחוז סקרמנטו. ב-1862 עבר לגור בעיר סנטה קרוז שבמפרץ מונטריי.

בנובמבר 1862 נבחר קול לכהן בבית הנבחרים של ארצות הברית. הוא כיהן בו במשך תקופת כהונה אחת, מ-1863 ועד 1865. במהלך מלחמת האזרחים הוסמך לקצין בצבא האיחוד. בהמשך נבחר לכהן כסנאטור מטעם קליפורניה, גם כן לתקופת כהונה אחת (1867-1873) ושימש כיושב ראש ועדת ההקצבות של הסנאט. לאחר מכן שב לעבודתו כעורך דין בסן פרנסיסקו ואחר כך בלוס אנג'לס.

בשנת 1880, עם פרישתו מעריכת דין, עבר קול לגור בנחלה באזור לוס אנג'לס, באתר המוכר כיום כהוליווד. ב-1908 פרסם את האוטוביוגרפיה שלו.

קול היה נשוי לאוליב קולגרוב (Olive Colegrove), שנפטרה בשנת 1918 בגיל 85. נולדו להם חמישה ילדים. אחיו ג'ורג' שירת בצבא האיחוד במהלך מלחמת האזרחים והגיע לדרגת מייג'ור גנרל.

קול מת בקליפורניה ב-3 בנובמבר 1924, בגיל 102 שנים ו-47 ימים.

מספר רחובות באזור מגוריו לשעבר של קול בהוליווד קרויים על שמו ושמות בני משפחתו. גם היישוב קולוויל שבמזרח קליפורניה נקרא על שמו.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:עורכי דין אמריקאים במאה ה-19
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת וסליאן
קטגוריה:אמריקאים שהגיעו לגיל מאה
קטגוריה:אמריקאים שנולדו ב-1822
קטגוריה:אמריקאים שנפטרו ב-1924
שרמן דאגלס

**שרמן דאגלס** (באנגלית: **Sherman Douglas**; נולד ב-15 בספטמבר 1966) הוא כדורסלן עבר אמריקאי, אשר שיחק בליגת ה-NBA בין השנים 1989–2001. ממוצעיו הכוללים לאורך 12 עונותיו בליגה הם 11.0 נקודות, 5.9 אסיסטים ו-2.2 ריבאונדים למשחק.

## קריירת מכללות
דאגלס נולד בוושינגטון די. סי., ובין השנים 1985–1989 למד באוניברסיטת סירקיוז. בעונתו השנייה בקבוצת הכדורסל של האוניברסיטה הוביל אותה – לצדם של רוני סייקלי ודריק קולמן – לגמר טורניר אליפות המכללות, לראשונה בתולדותיה. במשחק הגמר עצמו הפסידה סירקיוז בתוצאה 73–74 מול אוניברסיטת אינדיאנה, חרף משחק מצוין של דאגלס אשר קלע 20 נקודות ומסר 7 אסיסטים. בעונת 1988/1989 הגיעה הקבוצה לשלב רבע גמר הטורניר (NCAA Elite Eight), בו הודחה על ידי אוניברסיטת אילינוי. בשלוש עונותיו האחרונות בסירקיוז קלע דאגלס 17.2 נקודות בממוצע למשחק, ובכל אחת מהעונות הוביל את שחקני מחוז "Big-East" בממוצע אסיסטים למשחק (8.1). בסיום עונתו האחרונה נבחר לחמישיית העונה של המחוז בפעם השלישית ברציפות, וכן לחמישייה השנייה של העונה בליגת המכללות (Second-team All-American).

## קריירת משחק ב-NBA
בדראפט ה-NBA 1989 נבחר דאגלס בבחירה ה-28 על ידי מיאמי היט, לקראת העונה השנייה של המועדון. כבר בעונתו הראשונה ב-NBA שימש כשחקן חמישייה קבוע, לצדם של הרוקי גלן רייס ושחקן השנה השנייה וחברו מסירקיוז, רוני סייקלי. לאורך אותה עונה העמיד ממוצעים של 14.3 נקודות ו-7.6 אסיסטים למשחק, ובסיומה נבחר לחמישיית הרוקיז של העונה. בעונה העוקבת הציג יכולת מצוינת עם 18.5 נקודות ו-8.5 אסיסטים בממוצע למשחק, אשר בדיעבד היו שיאי הקריירה שלו. ב-27 בדצמבר 1990 קלע שיא קריירה של 42 נקודות במשחק מול דנוור נאגטס.

בינואר 1992, לאחר מעט יותר משנתיים עם ההיט, הועבר בטרייד לבוסטון סלטיקס בתמורה לבראיין שו. ב-3 באפריל 1994 מסר שיא קריירה של 22 אסיסטים במשחק מול פילדלפיה 76'. ב-3 וחצי עונותיו בבוסטון פתח במרבית המשחקים, ותרם 11.1 נקודות ו-6.8 אסיסטים למשחק.

בנובמבר 1995 הועבר בטרייד למילווקי באקס, בתמורה לטוד דיי ואלטון ליסטר. עד לסיום עונת  קלע דאגלס 10.5 נקודות למשחק כרכז הפותח של הבאקס.

בקיץ 1997 הועבר לקליבלנד קאבלירס בטרייד משולש, במסגרתו טרל ברנדון וטיירון היל (מקליבלנד) נשלחו למילווקי, וין בייקר (ממילווקי) נשלח לסיאטל סופרסוניקס, ושון קמפ (מסיאטל) נשלח לקליבלנד. כחודש לאחר מכן, בטרם שיחק עם הקאבלירס, הועבר בטרייד נוסף לדנוור נאגטס, ממנה שוחרר מידית. לאחר מכן חתם על חוזה לעונה אחת בניו ג'רזי נטס. לאורך אותה עונה שימש כמחליפו מהספסל של סם קאסל, אולם בשל פציעה של קאסל לקראת הפלייאוף תפס דאגלס את מקומו בחמישייה, ובשלושת משחקי הפלייאוף (בהם הפסידו מול שיקגו) אף הוביל את קלעי קבוצתו עם 18.3 נקודות למשחק.

בעונת  שיחק עבור לוס אנג'לס קליפרס, ובשתי העונות הבאות חזר לשחק בניו ג'רזי. בסיום עונת  פרש דאגלס ממשחק, בגיל 34.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת סירקיוז
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני בוסטון סלטיקס
קטגוריה:כדורסלני מילווקי באקס
קטגוריה:כדורסלני ניו ג'רזי נטס
קטגוריה:כדורסלני לוס אנג'לס קליפרס
קטגוריה:אמריקאים שנולדו ב-1966
רצח ברת'ה שיפאן

ממוזער|בחקירת הרצח, הבלש פרייזר משלים את הצהרתה של מרי שיפאן. חוקר מקרי המוות נראה עייף. שעה: 7 בערב
**הרצח של ג'והאן אליזבת "ברת'ה" שיפאן** (**Bertha Schippan**; ינואר 1888 – 1 בינואר 1902) הוא רצח אוסטרלי לא מפוענח. הקורבן, הילדה הצעירה ביותר במשפחה גדולה של וונדים, התגוררה בעיירה טוויטה (Towitta) בדרום אוסטרליה, השוכנת כ- מערבית לסדאן. היא נרצחה בליל ה-1 בינואר 1902, בגיל 13. אחותה בת ה-24, מריה "מרי" אוגוסט (10 בספטמבר 1877 – 4 ביולי 1919), הועמדה לדין בגין הפשע, אך לבסוף זוכתה. למרות תיאוריות שונות, התיק נותר בלתי פתור וממשיך למשוך תשומת לב תקשורתית.

## נסיבות הפשע
הוריהם של ברת'ה ומרי, מאת'ס (Matthes) וג'והאן (Johanne), עזבו באותו יום לבקר קרובי משפחה בעיירה עמק עדן. שלושה אחים נוספים עבדו בחוות אחרות, ושני אחיהם הקטנים (וילהלם והיינריך) של האחיות החליטו לישון באסם סמוך באותו לילה והשאירו את ברת'ה ומרי לבדם בבית. לדברי מרי, היא לכאורה התעוררה בשעה 22:00 כדי למצוא גבר מזוקן רוכן מעל לחזה. לאחר שחמקה ממנו, היא ברחה מהבית כדי להעיר את אחיה, והשאירה את אחותה ברת'ה מאחור. אחיה הודיעו לבסוף לקבוצה המקומית, אך ברת'ה נמצאה למחרת לאחר שנרצחה באלימות, בדקירות ונחתכה כ-40 פעמים.

## חקירה ומשפט
שמאל|ממוזער|העלמה מרי אוגוסט שיפאן, שהואשמה ברצח אחותה ברת'ה
זמן קצר לאחר מכן נפתחה החקירה בראשות חוקר מקרי המוות המקומי, ד"ר רמזי סמית', כאשר החשד נפל במהרה על מרי. בהתחשב בחוסר ראיות מוצדקות, היא הייתה מחויבת לעמוד לדין באדלייד.

במשפט שנערך בפני השופט הראשי סר סמואל וויי (Samuel Way), שהחל במרץ 1902, יוצגה מרי על ידי סר ג'וסיה סיימון (Josiah Symon) שנשכר על ידי בני המשפחה ונודע כאחד המשפטנים הטובים ודיווחו על רבות בעיתונים. מרי, שהוחזקה בהארכת מעצר בכלא Adelaide Gaol באדלייד, זוכתה סופית, מכיוון שהיו רק ראיות נסיבתיות לאשמתה.

אופי המקרה, והיעדר הרשעה, הביאו להשערות תקשורתיות כי אביה של מרי עצמה, שהייתה לו היסטוריה של אלימות, או החבר שלה, גוסטב ניצקי (Gustav Nitschke) בן ה-21, יכול היה להיות אחראי. בעוד שלשניהם היו מניעים אפשריים למנוע מברת'ה לחשוף ראיות מפלילות, לניצקי היה אליבי שהוא היה באדלייד, והיה זה לא סביר כי מאת'ס יכול היה לרכב לזירת הפשע ובחזרה בחושך, מאחר שנסע בערב לעמק עדן.

לאחר הפרשה הפכה מארי אישה בודדה וערירית ומתה לבסוף משחפת בגיל 41.

בשנת 1984 יצא לאקרנים הסרט "תעלומת שיפאן", אודות הרצח.

## לקריאה נוספת
* 
* 
* 

## קישורים חיצוניים

* תעלומת Towitta - מרי וברת'ה שיפאן - YouTube
* אוסטרליה הפראית: רצח טוויטה הלא פתור ABC חדשות - יוטיוב
* *[https://www.southaustralianhistory.com.au/noonlady.htm גבירת חצות של טוויטה]* - סקירה
* 

## הערות שוליים

קטגוריה:רצח באוסטרליה
קטגוריה:מקרי רצח בלתי מפוענחים
קטגוריה:רצח ילדים
קטגוריה:1902
יום המודעות לפיתוח העולמי

**יום המודעות לפיתוח העולמי** (באנגלית: **World Development Information Day**) הוא מועד בינלאומי שנקבע על ידי ארגון האומות המאוחדות, המצוין מדי שנה ב-24 באוקטובר. ההחלטה על קביעת המועד התקבלה על ידי העצרת הכללית של האומות המאוחדות ב-19 בדצמבר 1972. לפי האספה, מטרת היום היא להפנות את תשומת הלב של דעת הקהל העולמית בכל שנה לבעיות פיתוח שונות וליצירת שיתוף פעולה בינלאומי על מנת לפתור אותן. בשנים האחרונות הועלו מסרים רבים בנוגע ליכולתן של טכנולוגיות שונות כגון אינטרנט וטלפונים סלולריים לחזק את שיתוף הפעולה הבינלאומי ולפתור בעיות פיתוח שונות ברחבי העולם. אולם, מכיוון שבמדינות פחות מפותחות הגישה לטכנולוגיה ולגלישה בפס רחב מוגבלת, קיים חשש להגדלת פערים בין מדינות מפותחות ומדינות לא מפותחות מבחינת בריאות, חינוך, רווחה וממשל.

## ראו גם
* מדד הפיתוח האנושי
* התוכנית לשיתוף פעולה מדעי וטכנולוגי באירופה (COST)

## קישורים חיצוניים
* 

## הערות שוליים

קטגוריה:אירועים בחודש אוקטובר
קטגוריה:מועדי האומות המאוחדות
קטגוריה:ימי מודעות
קיוסטרו דל ברמנטה

**קיוסטרו דל ברמנטה** (באיטלקית: **Chiostro del Bramante**; במשמעות: "קלויסטר של ברמנטה") הוא מבנה היסטורי סמוך לפיאצה נאבונה ברומא מתקופת הרנסאנס האיטלקי, המשמש כיום גם כמוזיאון.

הקלויסטר, אותו תכנן אדריכל הרנסאנס הנודע דונטו ברמנטה, בהזמנת הקרדינל אוליביירו קראפה, הושלם בשנת 1504 ונחשב בעיני רבים כאחת מיצירות המופת האדריכליות של הרנסאנס האיטלקי. זהו למעשה המבנה הראשון שהשלים ברמנטה בעיר רומא ועל שמו קרוי הקלויסטר.

קלויסטר זה הוא חלק מהמתחם המונומנטלי של כנסיית סנטה מריה דלה פאצ'ה, שנבנתה בסוף המאה ה-15 על ידי האפיפיור סיקסטוס הרביעי (החזית עוצבה על ידי פייטרו דה קורטונה באמצע המאה ה-17).

בשנת 1997, לאחר עבודות שיפוץ ושחזור מרובות של המבנה בן שלוש הקומות, הפך קיוסטרו דל ברמנטה למתחם רב-שימושי, המנוהל על ידי חברת DART בשיתוף עיריית רומא והמועצה האזורית לאציו, וכיום מוקדש לאירועי תרבות, תערוכות, ישיבות, הופעות, ופעילויות חינוכיות, המתקיימים בחדרים המקיפים את הקלויסטר בקומת הקרקע ובקומה הראשונה.

## קישורים חיצוניים

* 

## הערות שוליים

קטגוריה:רומא: מבנים
קטגוריה:רומא: מוזיאונים לאמנות
יום תרומת הדם הבין-לאומי

[ממוזער|חגיגות יום תרומת הדם העולמי ב[פורט הרקורט, ניגריה, 2014]]
[ממוזער|חגיגות יום תרומת הדם העולמי ב-[2016 בזאגרב, קרואטיה, במשחק שח סימולטני של רב-אמן נגד תורמי הדם]]
**יום תרומת הדם הבין־לאומי** (באנגלית: **World Blood Donor Day**) הוא מועד בין־לאומי של האומות המאוחדות וארגון הבריאות העולמי המצוין מדי שנה ב-14 ביוני. ציון המועד החל בשנת 2004, ומטרתו היא העלאת מודעות לצורך בתרומת דם ברחבי העולם והכרת תודה לתורמי הדם. המועד נקבע ל-14 ביוני, יום הולדתו של הרופא והביולוג, זוכה פרס נובל קרל לנדשטיינר אשר ידוע בשל סיווג הדם.

במדינות רבות אין אספקה מספקת של דם בטוח, ושירותי הדם עומדים בפני האתגר להנגיש מספיק דם, תוך הקפדה על איכותו ובטיחותו. בשנת 2014, 73 מדינות עדיין תלויות במידה רבה בתורמים בתשלום. כתוצאה מכך, ארגון הבריאות העולמי ראה חשיבות בהעלאת המודעת לצורך בתרומות הדם.

## ראו גם
* יום הבריאות הבין־לאומי
* יום ללא עישון

## קישורים חיצוניים

* 

קטגוריה:אירועים בחודש יוני
קטגוריה:ימי מודעות לבריאות
קטגוריה:מועדי האומות המאוחדות
קטגוריה:תרומת דם
קטגוריה:סוציולוגיה של הנתינה
מנסור (מתאבק)

**מנסור אל-שייאיל** (בערבית: **منصور الشهيل**; נולד ב-25 באוקטובר 1995) הידוע יותר בשם הבמה שלו, **מנסור** הוא מתאבק סעודי, המופיע בארגון ההיאבקות WWE, בתוכנית סמאקדאון. הוא המתאבק הסעודי הראשון שהוחתם ב-WWE.

## קריירת היאבקות מקצועית
### ארגונים עצמאיים (2015–2018)

אל-שייאיל החל להתאמן תחת הדרכתם של האחים סטונר ודורי פאנק ג'וניור בשנת 2015. בתחילת הקריירה שלו, הוא הופיע תחת שמות הבמה מני פברינו וביג מאני מני במספר ארגוני היאבקות עצמאיים כמו Hoodslam, All Pro Wrestling ועוד. במהלך תקופה זו, הוא זכה פעם אחת באליפות הראשית של ארגון ההיאבקות EBPW, שעליה נאלץ לוותר לפני שהוחתם ב-WWE.

### WWE (2018–היום)

אל-שייאיל היה אחד משמונה אנשים אשר השתתפו במבחני הקבלה של ה-WWE אשר התקיימו בג'דה, ערב הסעודית לפני אירוע הרויאל ראמבל הגדול ביותר, שהיה אירוע השלם וצפה הראשון של ה-WWE בערב הסעודית. יתרה מכך, הוצע לו להמשיך לקבל אימונים נוספים במתחם ה-WWE Performance Center באורלנדו, פלורידה. במהלך האירוע בערב הסעודית, הוא היה שותף לקטע שבו היה מעורב בעימות פיזי עם שון דבארי וארייה דבארי.

אל-שייאיל הופיע לראשונה תחת שמו האמיתי ב-6 בספטמבר 2018 במהלך מופע של NXT, כשהפסיד ללוק מנזיס. את קרב הבכורה הטלוויזיוני שלו ערך ב-6 בפברואר 2019 בפרק של התוכנית *[[NXT Wrestling|NXT]]*, כשנחל הפסד לג'קסון רייקר.

באירוע סופר שואודאון, שנערך ב-7 ביוני, מנסור ניצח בקרב באטל רויאל בן 51 משתתפים לאחר שהדיח אחרון את אליאס. הופעתו הטלוויזיונית הבאה שלו הייתה ב-1 במאי בפרק של התוכנית *NXT UK*, בהפסד לטראוויס בנקס.

באירוע היהלום שבכתר, שנערך ב-31 באוקטובר, הוא גבר על סזארו. ב-8 בנובמבר, הוא ערך את קרב הבכורה שלו בתוכנית *[[WWE 205 Live|205 לייב]]*, ובו הוא ניצח את דה בריאן קנדריק. באירוע סופר שואודאון, שנערך ב-27 בפברואר 2020, מנסור יצא עם ידו על העליונה כאשר הוא ניצח את דולף זיגלר.

ב-5 ביולי בפרק של התוכנית *Raw*, מנסור הפסיד למוסטפא עלי. שלושה שבועות לאחר מכן בתוכנית, השניים חברו זה לזה, כשביחד הם גברו על מייס וטי-באר. לעומת זאת, הם הפסידו לאותם יריבים שבוע לאחר מכן בתוכנית. ב-16 באוגוסט בפרק של התוכנית *Raw*, מנסור השיג ניצחון בקרב יחידים על מייס. ב-20 בספטמבר בפרק של התוכנית *Raw*, מנסור ומוסטפא עלי הפסידו לאנג'ל גרזה והומברטו קאריו. ב-18 באוקטובר בפרק של התוכנית *Raw*, מנסור ניצח את סדריק אלכסנדר. באירוע היהלום שבכתר, שנערך ב-21 באוקטובר, מנסור השיג ניצחון על פני מוסטפא עלי. מנסור השיג ניצחון נוסף על פני עלי גם בלילה שלאחר מכן בפרק העוקב של התוכנית *סמאקדאון*. ב-5 בנובמבר בפרק של התוכנית *סמאקדאון*, מנסור וסזארו הפסידו לאנג'ל גרזה והומברטו קאריו.

## אליפויות והישגים
* **הישגים בארגון ההיאבקות East Bay Pro Wrestling - EBPW**
** אליפות EBPW (פעם אחת)
* **הישגים בארגון ההיאבקות World Wrestling Entertainment - WWE**
** קרב באטל רויאל 51 משתתפים

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ילידי 1995
הגלריה העירונית לאמנות מודרנית, רומא

**הגלריה העירונית לאמנות מודרנית ועכשווית** (באיטלקית: **Galleria Comunale d'Arte Moderna**) היא מוזיאון לאמנות מודרנית ברומא.

## היסטוריה
בשנת 1883 רכשה עיריית רומא 40 צבעי מים, עבור הצייר האיטלקי אתורה רוזלר פרנץ, וכמה יצירות היסטוריות וגנריות בתערוכה עולמית. בעשורים שלאחר מכן, מאז רכשה העירייה יצירות אחרות למטרות שונות, החל להתפתח הרעיון לבנות גלריה עירונית לאמנות מודרנית ועכשווית.

בשנת 1925, כאשר האוסף מנה כמאתיים יצירות המורכבות מציורים, פסלים ועבודות גרפיקה, הוא הוצג לקהל בארמון קפרלי בגבעת הקפיטולין ונקרא בשם Galleriad'Arte Moderna (גלריה לאמנות מודרנית). האוסף המשיך לגדול ובשנת 1931 נחתם הסכם חדש, שכלל מספר תרומות ובעיקר 70 עבודות שרכשה העירייה.

בשנת 1938 נסגרה הגלריה באופן זמני למרות שהעירייה המשיכה ברכישותיה.

בשנת 1963 היא נפתחה מחדש בארמון התערוכות שהיה פתוח לקהל עד 1972, עת נסגרה שוב, לאור הצורך בשיקום הארמון, והעבודות הוצבו במחסני ארמון בראשי ובכמה חדרים ששייכים לעירייה. כשליש מהעבודות שימשו לקישוט משרדים. בהמתנה למשכנם הסופי, חלק מהאוספים הועברו למנזר העתיק של הכרמלים היחפים של סנט ג'וזף ברחוב Capo le Case, שם הם שוב מוצגים לקהל מאז 1995.

בינתיים בשנת 1999 נחנך האתר החדש והשני של הגלריה בבניין הקודם של Peroni.

לאחר תקופת סגירה בעקבות עבודות שיפוץ, המוזיאון נפתח מחדש בנובמבר 2011.

## אוספים
האוסף כולל יצירות המייצגות את המשמעותיות ביותר רגעים של אמנות איטלקית מסוף המאה ה-19 ועד מלחמת העולם השנייה. עדכון המלאי של כל האוסף שנערך בין השנים 1991 ל-1994 העריך למעלה מ-4,000 יצירות. בין האמנים המציגים נמנים ג'ורג'ו דה קיריקו, ג'ורג'ו מורנדי ואחרים.
ממוזער|תערוכת פסלים בגלריה העירונית לאמנות מודרנית

## קישורים חיצוניים

* 

## הערות שוליים

קטגוריה:רומא: מוזיאונים לאמנות
קטגוריה:רומא: מוזיאונים
מלון בוורלי וילשייר

**מלון בוורלי וילשייר** (באנגלית: **Beverly Wilshire Hotel**) הוא מלון היסטורי ויוקרתי השוכן בבוורלי הילס שבקליפורניה. הוא נפתח ב-1928. החל משנת 1992 המלון הוא חלק מרשת ארבע העונות. הוא שוכן בשדרות וילשייר מול הקצה הדרומי של הקטע המסחרי של רודיאו דרייב.

## היסטוריה
השטח התחום בין שדרות וילשייר בצפון, דרך לאסקי במערב, שדרות אולימפיק בדרום וסאות' בוורלי דרייב במזרח שימש בשנים 1920 עד 1924 מסלול מרוץ מכוניות מפורסם ופופולרי בשם Beverly Hills Speedway (וקודם לכן היה שדה שעועית). עליית שווי הקרקעות באזור הביאה לכך שהאדמה הייתה שווה יותר מהמסלול ובעליו מכרו אותו ליזם הנדל"ן וולטר ג'ורג' מקארתי (1882 – 1956) לשם פיתוח עירוני. מקארתי יזם, בין היתר, את הקמתו של מלון דירות בצורת האות E בשם Beverly Wilshire Apartment Hotel. המבנה שהוקם היה בסגנון רנסאנס איטלקי והוא נבנה מאבן טוסקנית ושיש קרארה. הוא תוכנן על ידי משרד האדריכלים ווקר ואייזן.

בשנות ה-40 של המאה ה-20 המלון, אשר החליף ידיים, שופץ על ידי הבעלים החדשים והוקמו בו חדר נשפים, בריכת שחייה ומגרשי טניס. הטניסאי פנצ'ו גונסאלס מונה למנהל הטניס. המלון החליף ידיים פעם נוספת ב-1958 ואחר כך גם ב-1961 כאשר נמכר להרננדו קורטרייט שהקים בו אגף חדש; האגף נבנה דרומית לאגף הוותיק, הוא מתנשא לגובה של 50 מטרים וכולל 14 קומות מעל קומת הקרקע. הבנייה החלה ב-1969 והסתיימה ב-1971, דבר שהביא להכפלת שטחו של המלון. ב-1985 נרכש המלון, שמנה בשלב זה 395 חדרים וסוויטות, על ידי רשת ריג'נט תמורת 125 מיליון דולר ו-100 מיליון דולר נוספים הושקעו בשיפוצו. שמו שונה בשלישית, הפעם למלון ריג'נט בוורלי וילשייר. ב-1992 נרכשה רשת ריג'נט על ידי רשת ארבע העונות, מותג שצורף לשמו. ב-1995 נרכש על ידי קרן השקעות פרטית שבסיסה בהונג קונג. ב-2006 השף וולפגנג פאק פתח במלון מסעדת סטייקים בשם CUT.

במשך השנים המלון אירח ואף שימש כביתם של אנשים מפורסמים רבים. וורן בייטי ואלביס פרסלי התגוררו בו שנים, ג'ון לנון התגורר בו חודשים בזמן שהיה פרוד מאשתו יוקו אונו. אשת החברה ברברה האטון בילתה בו את שנותיה האחרונות. בין היתר התארחו במלון גם הדלאי לאמה, קיסר יפן הירוהיטו וברק אובמה. המלון אירח פעמים רבות את טקס פרס גלובוס הזהב. המלון שימש פעמים רבות כזירת צילום לסדרות טלוויזיה וסרטי קולנוע (בין אם לצילומי חוץ, פנים או שניהם יחד), בהם: השוטר מבוורלי הילס (1984), בולוורת' (1998) ופרוסט/ניקסון (2008). הופעתו הזכורה ביותר על המסכים התרחשה ב-1992, אז כיכב המלון בשובר הקופות אישה יפה – שם התארחו אדוארד לואיס (ריצ'רד גיר) וויויאן וורד (ג'וליה רוברטס). צילומי הפנים של המלון בסרט התבצעו במלון אמבסדור שבלוס אנג'לס.

ב-1987 צורף המלון למרשם הלאומי של מקומות היסטוריים בארצות הברית.

## קישורים חיצוניים

* 
## הערות שוליים

קטגוריה:ארצות הברית: אתרים היסטוריים לאומיים
קטגוריה:לוס אנג'לס: בתי מלון
וילשייר